на EIFI в това отношение бяха отхвърлени.
 1.8.3. Изготвяне на извадка от производители износители
 (61)
 За да реши дали е необходимо изготвянето на извадка и — ако случаят е такъв — да направи подбор на такава извадка, Комисията поиска от всички известни производители износители в Китай да представят информацията, посочена в известието за започване. Освен това Комисията се обърна към Мисията на Китайската народна република в Европейския съюз с молба да посочи и/или да се свърже с други евентуални производители износители, които е възможно да проявят интерес към участие в разследването.
 (62)
 Деветдесет и двама производители износители или групи от производители износители от Китай предоставиха поисканата информация и дадоха съгласието си да бъдат включени в извадката. Трима производители износители заявиха, че тъй като са произвеждали специфичен вид на продукта, който не е сравним с други видове на продукта, изнасяни от Китай, те следва да бъдат включени в извадката с цел по-добра представителност.
 (63)
 В съответствие с член 17, параграф 1 от основния регламент Комисията избра трима производители износители/групи от производители износители, представляващи най-големия обем на износа, за който е разумно да се очаква, че може да бъде разследван в рамките на наличното време. Тъй като производителите износители, които поискаха да бъдат включени в извадката поради специфичния вид на продукта, не бяха сред тези с най-големите обеми на износа, те не бяха включени в предложената извадка. В съответствие с член 17, параграф 2 от основния регламент всички известни засегнати производители износители и съответните органи на засегнатата държава бяха уведомени и приканени да представят коментари.
 (64)
 Една група от производители износители, която не беше включена в извадката, поиска да бъде включена с аргумента, че i) е един от най-големите износители на скрепителни елементи; ii) включването ѝ би предоставило по-точна представа за китайската промишленост за скрепителни елементи и iii) поради това също така би дало по-точна представа за начина на определяне на крайните цени за Съюза. Въз основа на това групата производители износители заяви, че цените на вноса, основаващи се на извадката, няма да бъдат представителни и следователно стойността на база CIF (стойност, застраховка и навло) на границата на ЕС, използвана за изчисляване въз основа на тези цени на точен марж на подбиване и занижаване на цените, няма да бъде точна. Накрая, дружеството посочи по-големия брой производители от Съюза, включени в извадката от производители от Съюза. Накрая, тази група от производители износители заяви, че добавянето на още едно дружество към извадката няма да попречи на Комисията да приключи разследването в нормативно установените срокове.
 (65)
 Първо, въз основа на отчетения обем на износа на дружеството включването на съответната група от производители износители не би увеличило значително представителността на извадката. Второ, по отношение на твърденията, свързани с организацията на китайската местна промишленост, определянето на експортните цени за Съюза и определянето на стойността CIF на границата на ЕС, дружеството не предостави никакви доказателства, че включването му би увеличило значително представителността на извадката. В същото време, поради структурата на дружеството, включването му би довело до значителна допълнителна тежест при разследването. Трето, тъй като подбраната извадка беше счетена